અગાઉ, સર્વોચ્ચ અદાલતે ગયા ઑગસ્ટમાં ટ્રિપલ તલાકની પ્રથાને આપખુદશાહીવાળી અને ગેરબંધારણીય ગણાવી હતી. સર્વોચ્ચ અદાલતે ચુકાદો આપ્યો હોવા છતાં ટ્રિપલ તલાક લેવાની અનેક ઘટના બની રહી છે. સરકારી અધિકારીએ જણાવ્યું હતું કે કાયદામાં ટ્રિપલ તલાક સામે જરૂરી જોગવાઇ કરાઇ નહિ હોવાથી આ પ્રથા ઘણી જગ્યાએ ચાલુ છે. અગાઉ, સરકારે જણાવ્યું હતું કે સર્વોચ્ચ અદાલતે ટ્રિપલ તલાકની પ્રથાને ગેરબંધારણીય ગણાવીને તેની વિરુદ્ધ ચુકાદો આપ્યો હોવાથી કાયદો ઘડવાની જરૂર નથી અને ટ્રિપલ તલાકનો ભોગ બનેલી મહિલા પોલીસમાં ફરિયાદ કરી શકે છે.